
L'any 2004 ens deixa amb unes xifres esfereïdores a l'increment del preu de la vivenda: Ciutat Vella, un 18,1%; Barcelona, un 17,1%, Sant Cugat 24,3%; ara ja només calen una mitjana de 8 anys de sou íntegre per pagar una vivenda. 


Presos i preses en lluita 


Wad-Ras, La Verneda i la M odel a la ruta anticarcerària 

Concentracions per Cap d'Any a les 
portes de les presons de Barcelona 


Barcelona.- El passat 31dedesembre,comja va 
sent habitual cada any, es van fer concentra¬ 
cions davant les presons de Barcelona. A les 
]2h del migdia, 150 persones es van manifestar 
sota el lema "ni +presos ni +presons” al vol¬ 
tant de la presó de dones de Wad-Ras. Amb 
crits a favor de la llibertat i la dignitat de les 
persones preses i contra els abusos, tortures i 
assassinats a les presons, es van donar dues 
voltes al centre penitenciari, i s'ha "decorat" 
amb pintades al·lusives als murs i també a 
alguns cotxes de funcionaris de presons (car- 
cellers=mercenaris=torturadors professionals). 
Amb la lectura de dos comunicats, s' ha 
desconvocat la marxa i s'ha fet un vermoutt 
solidari davant la presó. En un dels comuni¬ 
cats s' ha explicat la situació de la dona 
presa i en l'altre comunicat s'ha explicat la 
situació dels menors a les presons juvenils. 
Sota els crits de «llibertat per l@s preses» i 
«a val I el s m u rs d e I es p reso n s» I es d o nes p re¬ 
ses han pogut comunicar-se amb els mani¬ 
festants desde les finestres enreixades, i ens 
han animat a seguir lluitant i a no oblidar-les. 
A les 17h de la tarda unes DO persones es 
concentraven davant la comissaria i centre 
d'internament de la Verneda, ajudats per 
pancartes i megàfon, donaren una volta al 
centre d'internament sota l'atenta vigilància 
de la policia nacional que acordonava el tra¬ 
jecte. Un cop donada la volta, la marxa va 
seguir per rambla Guipúscoa, deixant enrera 
el cordó policial i arribant-se fins més enllà 
de meridiana on es realitzà un mural contra 
el centre d'internament de la Verneda. I es 
feu lectura d'un comunicat a favor dels pre¬ 
sos i preses polítiques catalanes. 

La manifestació va comptar amb la presència 
de membres del col·lectiu asiàtic i d'altres 


procedències, que van cridar aferrissadament 
a favor del tancament del centre d'interna¬ 
ment, contra les expulsions, contra la llei d'es¬ 
trangeria i papers per a tothom o per a ningú. 
A les 20h del vespre, unes 300 persones es 
van concentrar davant les portes de la presó 
Model. S'inicià la marxa amb l'encesa de 
torxes i es realitzà una pintada sota el lema 
«Tota mort a la presó és un crim d'Estat» i es 
van inscriure noms d'algunes de les persones 
preses que han "mort” a les presons de l'es¬ 
tat. Durant les dues voltes que es donaren a 
la presó es deixaren els murs decorats amb 
pintades reivindicatives i es feu la lectura de 
dos comunicats. Així doncs, un any més, no 
oblidem la lluita dins i fora de les presons i 
que duen a terme persones contràries a 
aquest règim d'aïllament i tortura. 

Ni +pres@sni +presons 


4 MORTS MÉS A PRESONS DE L'ESTAT 

XoseTarrío ha mort 

Galiza- Després de llargs mesos amb un 
estat de salut lamentable degut als tractes 
passats en les presons de l'Estat, el passat 2 
de gener es va fer pública la mort de Xose 
Tarrío.Perell han acabat els més de 16 anys 
de sofriment a les presons de l'estat que el 
van portar a ser un pres combatiu dins la 
presó. Portador del virus VIH desde 1987 no 
va deixar de lluitar mai per la dignitat de les 
persones preses, autor del llibre «Huye, 
hombre, huye...» sempre ha estat i serà una 
exemple en la lluita contra les presons. Des 
de la redacció del Contra-lnfos volem do¬ 
nar el nostre petit homenatge a Xose. 

Estat Espanyol.- Acaba l'any 2004 amb l'incre¬ 
ment de la macabra llista de morts als cen¬ 
tres d'extermini. El 24 de desembre es feia 
pública la mort d'un pres a Tarragona, el co¬ 
municat oficial comentava que va ser des¬ 
prés d'injectar-se droga. La resta de morts 
van ser trobats penjats a les seves cel·les de 
les presons de M allorca, Puerto l(Cadis) i a El 
Dueso (Cantàbria). Contra-lnfos 5/1/04 



Crim inalització dels moviments socials 


Arran d'uns documents que han aparegut inclosos a un expedientjudicial 


El col·letiu Nominats presenta una denúncia 
per l'existència de fitxers polítics il·legals 


Barcelona.- El darrer dimarts dia 28, el 
col·lectiu Nominats va presentar una denún¬ 
cia davant l'Agència Espanyola de Protecció 
de Dades per l'existència d'uns fitxers 
il·legals que contenen dades confidencials 
(nom i DNI) i fotografies (algunes de DNI 
però altres de cap document) de persones 
vinculades als moviments socials de la ciu¬ 
tat. Aquest col·lectiu, Nominats, està inte¬ 
grat per persones que van aparèixer en un 
expedientjudicial del passat octubre. 

La denúncia per procediment il·legals 
Els fets es remunten a principis d'octubre, 
arran de les detencions que es van produir 
després de l'atac amb còctels molotov a la 
comissaria de la policia nacional a Sants. En 
els interrogatoris que van patir, plens de 
vexacions i maltractaments, es va ensenyar 
als detinguts un document que contenia les 
dades i fotografies de trenta persones. Se'ls 
demanava que reconeixessin a la gent que 
havia participat en l'acció, per detenir a 
aquestes persones. En aquesta llista de per¬ 
sones hi constava gent vinculada a diferents 
barris i pobles, principalment del de Sants, i 
moltes d'elles no es coneixien entre si i 
estan vinculades als col ïectius més diversos, 
des de cases okupades o centres socials, a 
assemblees de barri, associacions culturals o 
agrupaments escolta. Aixídoncs, se'ls 
ensenyava un llistat en que la única cosa que 
tenien en comú la gent que hi era és la seva 
adscripció ideològica, fet que de per si 
suposa un acte inconstitucional, doncs dis¬ 
crimina a les persones, les estigmatitza, en 
funció de la seva ideologia. 

Desdel col·lectiu també es volia denunciar el 
fet de que moltes de les persones que cons¬ 



Roda de premsa a l'Espai Obert. 


taven en aquest llistat no havien estat mai 
identificades ni tenien cap causa judicial de la 
que haguessin estat trobats culpables. En 
aquest supòsit, la policia no té perquè tenir 
les dades personals o, en el cas que així ho 
desitgés, ho hauria de notificar, per una ban¬ 
da, a un jutge (entenent que seria en el marc 
d'una investigació) però, tot i així i en tot cas, 
la persona que passa a estar inclosa en un fit¬ 
xer, ha de ser informada de les raons que han 
dut a la seva inclusió i on es troba físicament 
aquest arxiu amb la finalitat de que la persona 
el pugui consultar sempre que ho cregui con¬ 
venient. Tot això queda estipulat pel regla¬ 
ment aprovat el 1999 sobre la Protecció de 
Dades. I és per això que la gent que ha pre¬ 
sentat la denúncia també ha demanat el Dret 
d'Accésal contingut d'aquest fitxer. 
Destapant els fitxers de la por 
Des de col·lectiu s'entén que aquets fitxers 
il·legals de persones vinculades als movi¬ 
ments socials han existit durant el fran¬ 
quisme (fet demostrat) però ara també, a 
banda d'entendre que el llistat que se'ls va a 
ensenyar a les persones detingudes és només 
un petit extracte d'un llistat molt més llarg 


que persones que han estat detingudes en 
altres ocasions ja han pogut veure en els 
despatx de la Brigada d'Informació (BPI). 
Nominats considera que aquest és un fet 
que s'ha de denunciar per diverses raons. 
Una d'elles, el fet de posar de relleu la 
impunitat amb la que treballa la BPI no 
només en aquest cas sinó amb les nombros¬ 
es denuncies contra aquest cos per tortures 
i altres procediments il·lícits. Una altra, 
mostrar la hipocresia d'un tripartit que per¬ 
met que això passi i no es primuncïi, més 
encara tenint en compte que molts dels alts 
càrrecs d'aquest govern van estar en fitxers 
molt similars durant el franquisme. També 
per posar de relleu la manca de transparèn¬ 
cia d'aquests dos ens en la seva gestió quo¬ 
tidiana. Les exigències del col·lectiu són la 
dimissió de Joan Rangel, entenent que és el 
repsonsble del Ministeri d'Interior a Cata¬ 
lunya i dels cossos policials que d'ell depe¬ 
nen; la dimissió del Cap de la Prefectura de la 
Policia Nacional a Barcelona; la dissolució de 
la BPI, entenent que no té cabuda en la soci¬ 
etat actual, i la destrucció en audiència 
pública d'aquests fitxers il·legals. 

Les reaccions 

Davant de la denúncia i de la roda de premsa 
que es fer el dimecres dia 29 a l'Espai Obert, 
les autoritats polítiques no han fet cap mena 
de declaració al respecte, mentre que un 
portaveu de la Policia Nacional es va limitar 
a contestar a les preguntes dels peridostes 
dient que mai han existit fitxers que contin¬ 
guin dades de persones no fitxades anterior¬ 
ment i que aquesta denuncia només respon a 
una voluntat de difamació del cos per part 
dels moviments socials. Nominats 4/ T 05 








Defensa dels espais naturals 


Ecologistes de Cerdanyola aturen el Ple 
Municipal per denunciar el projecte 
especulatiu del Centre Direccional 


Cerdanyola/ Vallès Occidental- Un nombrós 
grup de manifestants ecologistes de 
Cerdanyola va interrompre el Ple Municipal 
per denunciar les nefastes conseqüències 
per al medi ambient que comporta l'urban¬ 
ització de la Plana del Castell. Com a conse¬ 
qüència de la manca de resposta per part de 
l'equip de govern (format per IC-V, CIU i ERC) 
a les seves demandes, els manifestants van 
expressar una enèrgica protesta, tot ocupant 
la sala de plens, en una sessió en la que es 
donava compte de l'aprovació inicial del pro¬ 
jecte i que ha acabat sent suspesa. Els mani¬ 


festants van denunciar la destrucció del 
corredor biològic, anomenat Via Verda, i van 
demanar les dimissions de l'alcalde i la regi¬ 
dora d'ecologia urbana, ambdós d'IC-V. 
Aquest descontent es produeix paral·lela¬ 
ment a l'inici de tot un seguit d'al·legacions, 
que dins el termini que ara s'inicia, estan fent 
diverses entitats i grups ecologistes, basant- 
se en l'impacte ambiental i paisatgístic de la 
zona i després de que en repetides ocasions 
el grup municipal PAS (Participació Activa i 
Social) manifestés la seva oposició a aquest 
projecte. PAS +Contra-lnfos 5/ ]/ 05 



Acció al balcó de l'ajuntament de Cerdanyola durant la protesta contra l'especulació. 


Repressió policial 


Contracte entre el Ministeri de l'Interior i la multinacional 

La policia dóna 20 milions a 
Indra perquè els arregli les ràdios 

Barcelona - A la pàgina U566del BO E núm.314 de dijous 30 de desembre de 2004 s'informa 
del nou contracte de ]24.417,30 euros que la Direcció General de Policia ha fet amb l'em¬ 
presa Indra. Es tracta d'un nou sistema de radiocomunicacions mòbil, o sigui, de les ràdios 
dels vehicles policials. Aquests més de 20 milions de pessetes seran dedicats a que els poli¬ 
cies puguin seguir dient-se ben alt i clar "Charlie la Charli 2, corto y cierro". 

Inclourà el manteniment de les ràdios i de les antenes que operen a l'Àrea de Barcelona i el 
Vallès. Indra segueix així obrint mercat contradictòriament a la seva línea d'inversió en 
temes com la pau, la diversitat i la sostenibilitat, tal i com s'havia compromès en el seu 
recent patrocini del Fòrum 2004. Contra-lnfos 4/ V 05 


Col·lectius i contrainformació 


Mobilitzacions en suport a Ràdio Bronka 


Radio Línea IV també trepitjada 


Prosperitat/ Barcelona - Desde l'assemblea de 
Radio Línea IV (RL4) Radio Libre, al 103.9 FM 
que va complir 16 anys el passat mes de no¬ 
vembre de 2004 emitint des del barri de la 
Prospe de Barcelona, ens dirigim una vegada 
més a totes per tal d'informar-vos de la nos¬ 
tra actual situació, i invitar-vosa participaren 
la defensa de la lliure emissió front als furio¬ 
sos embats del capital i el seu guardià, l'Estat. 
El passat dia 24 de desembre, per les mateix¬ 
es dates en què Ràdio Bronka era envaïda 
per RNE R5, vam detectar que una emisora 
comercial (una tal Ona Mar que emet des 
del Maresme) invadia el 103.9 de la FM, un 
dial que RUV va okupar fa més de vuit anys. 
És evident que en tota aquesta situació hi ha 
poc de casual i molt de feixisme. Assistim un 
cop més a la connivència estat-capital per 
tal d'acallar les ràdios que s'escapen del sis¬ 
tema i que trenquen amb el códi del capital¬ 
isme, en el qual sense diners no hi ha veu. 
Front això trobaran la resistència de totes les 
ràdios lliures unides per la llibertat d'emissió. 


Davant aquesta situació, l'assemblea de RUV 
es planteja defensar fermament el 103.9 FM 
com un dial lliure i per a totes perque l'aire ni 
es compra ni es ven. Fa 6 anys vam guanyar a 
una altra emisora de ràdio-escombraries i a 
Ona Mar ja l'hem guanyat des del moment 
de començar la batalla. Perquè lo nostre és 
emisió i lo seu és il·lusió. 

Roquetes/ Barcelona - Com ja informàvem la 
setmana passada, Ràdio Bronka va ser silen¬ 
ciada per Ràdio Nacional d'Espanya el pas¬ 
sat dia 21 de desembre. Davant aquest fet 
properament hi ha convocades diversos 
actes informatius i mobilitzacions. EL proper 
dissabte a les 19h hi ha una acció davant de 
la seu de RNE al Passeig de Gràcia, 1 El 
dimecres a les 9:30h hi ha una altra convo¬ 
catòria a Via Laietana, 14, davant l'antic cine 
okupat Princesa i les oficines de la direcció 
general de mitjans audiovisuals de la 
Generalitat. Pots seguir escoltant Ràdio 
Bronka a internet: sindominio.net/ rbronka/ 
Assemblea Línea IV +Contra-lnfos 4/1/ 05 


EL Contra-In fos es queda 

Lectors Innocents... 

Barcelona.- EL darrer número del Contra-lnfos, amb data del 28 de desembre, anunciàvem 
la dissolució del col·lectiu. Es tractava d'una innocentada... que ha resultat francament 
exitosa. Volem agrair els nombrosos correus i comentaris que ens han arribat mostrant el 
suport a aquesta publicació. Segons els i les nostres lectores el Contra-lnfos és "lliure i 
crític", "el referent d'informació alternativa més important de Barcelona. Especialment 
pel vostre treball constant, precís, enriquidor i continuat amb el que ens heu servit durant 
tants anys'! Esperem que els oferiments ilimitats es facin efectius encara que no tanquem 
la paradeta: "aquí estem, tot un barri, disposats a fer el que calgui perque el Contra-lnfos 
no desapareixi. Aquí teniu un local, tenim exèrcits de militantsdisposats a teclejar teclats 
i a mousejar mouses. Tenim merendols i okey de vainilla". A més, a veure si és veritat que 
s'acabaran les crítiques sense fonament: "Ja no direm mai més que el Contra-lnfos manip¬ 
ula” i que d'una vegada per totes ningú es riurà del pronòstic del temps i "treurem el 
paraigües si el Contra-lnfos ho diu, i anirem en tanga si hi surt un sol ben rodó'! 

Ara bé, protestem enèrgicament davant algunes opinions que diuen que "sembla que la 
gent se'n cansa de seguida de les coses, tot això deu ser culpa de la moda. Q uantes ini¬ 
ciatives s'han fos al cap de quatre dies de començar-les...'! El Contra-lnfos porta més de 
340 números, que són molt més de quatre dies! 

Això sí, estem absolutament d'acord amb que "sabem el difícil que resulta. Sobretot des 
del punt de vista econòmic. És necessari resistir i lluitar però abans s'ha de viure. I a la 
contra informació no la subvenciona ningú! (Gràcies a Déu)T És cert que la crisi econòmi¬ 
ca és una constant de la contra-informació. I si voleu que el Contra-lnfos segueixi existint, 
podeu contribuir-hi venint el proper dia 14 de gener a partir de les 21h a l'Espai Obert 
(cl Blasco de Garay, 2). Hi haurà una festa amb diverses actuacions per celebrar que mal¬ 
grat tot seguim endavant. Hi esteu totes convidades. Zitzània 4/1/ 05 


Els regidors de Sabadell 
Bustos i Ayuso aniran 
a judici per la càrrega 
policial durant la 
clausura del bar Bemba 

Sabadell/ Vallès Occidental.- El titular del 
jutjat d'instrucció número 2 de Sabadell ha 
dictat una ordre de processament contra els 
regidors de Sabadell Paco Bustos i Josep 
Ayuso arran de la càrrega policial que hi va 
haver la matinada del 27 de setembre del 
2003 durant la festa de clausura del bar 
Bemba, a la cocapital vallesana. L'última nit 
de copes d'aquest bar va acabar amb una 
batalla campal entre clients i policies, i onze 
joves detinguts -estan pendents de judici- 
sota l'acusació dels delictes de desordres 
públics, danys i atemptat a l'autoritat. 

La denúncia que ara ha portat a judici els 
dos regidors sabadellencs la van presentar 
divuit persones -entre detinguts i gent que 
va presenciar la càrrega- i els acusa dels 
delictes de detenció il·legal, coaccions, 
amenaces, contra la integritat moral, contra 
els drets individuals i lesions. 

Una de les advocades dels joves detinguts 
ha explicat que han recorregut contra la 
decisió del jutge, ja que la denúncia també 
incloïa diversos policies municipals i 
estatals, a més dels seus superiors. En el 
mateix recurs, l'advocada també demana 
que el judici que s'ha de fer als joves -al juj- 
tat d'instrucció número 3- i el dels regidors 
s'uneixin en una sola causa. L'Ajuntament de 
Sabadell no ha volgut fer cap declaració. 

Contra-lnfos 4/ 01/ 05 


El País i la Vanguardia també 

Ratificada la condemna 
contra El Mundo perla 
notícia de la detenció 
detresindependetistes 

Barcelona- La secció onzena de l'Audiència 
Provincial de Barcelona ha ratificat la con¬ 
demna contra el diari El Mundo, que havia 
fallat en primera instància el Jutjat n e 53 de 
Barcelona, per les notícies "falses i inexac¬ 
tes” sobre la detenció de tres independen¬ 
tistes el setembre de 2002 a Sants i Sant 
Andreu. El diari va relacionar els detinguts 
amb l'organització basca ETA citant fonts 
policials, a pesar de que en cap moment 
se'ls va acusar de "pertinença o col·labo¬ 
ració” amb cap organització armada. 

La sentència obliga al diari, i concretament 
al seu director Pedro José Ramírez Codina, a 
publicar una rectificació el·laborada pels 
joves detinguts de la mateixa extensió que 
la notícia titulada "El apoyo de indepen- 
dentistas catalanes a ETA” que va publicar El 
Mundo el 28 de setembre de 2002. El text 
que haurà de publicar el rotatiu madrileny 
declara que ”en l'esmentat article es realit¬ 
zen un seguit d'afirmacions falses i inexac¬ 
tes, fàcilment contrastables”. 

Anteriorment la Vanguardia va publicar una 
rectificació després de ser sol·licitada pel 
jutge i El Pais va ser condemnat en idèntics 
termes en primera instància i a l'Audiència 
Provincial; actualment, però, el diari no ha 
portat a terme la sentència, rebel·lant-se 
contra la pròpia legislació espanyola que 
tant defensa. Endavant 3/1/05 


Lluites laborals 


Pro segur-Servi max acomiada una 
treballadora per parlar en català 


Barcelona - A una treballadora de l'empresa 
Prosegur-Servimax li van comunicar el pas¬ 
sat 30 de novembre, sense previ avís i sense 
cap explicació, que estava acomiadada. Al 
dia següent va anar a signar la finalització 
del contracte i va insistir en saber el motiu 
pel qual se l'acomiadava del lloc on havia 
treballat els darrers dos anys. 

El cap de personal com a excepció, li va 
mostrar el correu intern de l'empresa on 
s'exposava el motiu. En la seva tasca de 
recepcionista en una ocasió havia atès en 
català a una dona que entenia aquesta llen¬ 


gua, però que es dirigia a ella en castellà. La 
dona de sobte li va dir: "íüY tú qué, me vas 
a hablartodo el rato en catalàn o qué?!!"y la 
recepcionista li va respondre que s'adreçava 
a ella en català donat que entenia aquest 
idioma. És a dir que fou acomiadada per no 
canviar de llengua. 

La treballadora es va posar en contacte amb 
la Plataforma per la Llengua. De moment 
l'empresa ha reconegut que es tracta d'un 
comiat improcedent i l'ha indemnitzat. 

www.plataforma-llengua.org/ 
Contra-lnfos 4/1/ 05 











Campanya contra la Constitució Europea 


Alliberament animal 


Gran manifestació el 12 de febrer al centre de Barcelona 

Avança la Campanya contra 
la futura Constitució Europea 


Barcelona.- La Campanya dels Països 
Catalans contra la Constitució Europea 
agrupa un centenar d'entitats i moviments 
socials d'arreu dels Països Catalans i treballa 
des de fa més d'un any, dins el marc de llui¬ 
ta per la defensa d'una Europa dels drets 
socials i dels pobles, per informar la 
població sobre els continguts i implicacions 
de la ratificació del Tractat per una 
Constitució Europea (vegeu la pàgina web: 
http:/ / noconstitucioeuropea.pangea.org/ . 
Rebutgem el Tractat per una Constitució 
Europea perquè limita de forma important 
els drets civils, socials, nacionals i polítics i 
representa un retrocés en relació a les legis¬ 
lacions (ja prou limitades) vigents als estats 
gue integren la unió. 

És una Constitució neoliberal, militarista i 
imperialista, que consagra l'Europa dels 
Estats, una Constitució patriarcal que 


reforça la desigualtat de drets i oportunitats 
entre homes i dones, que només parla de l'e¬ 
conomia productiva i oblida la reproductiva 
i que manté un model de desenvolupament 
que destrueix el medi. 

Actualment encarem la recta final de cara al 
referèndum que se celebrarà el 20 de febrer. 
D'una banda, estan sorgint arreu dels Països 
Catalans plataformes locals unitàries per 
mostrar el rebuig a la Constitució. D'una 
altra, estem treballant amb tres dates mobil- 
itzadores principals: la "rebuda” popular a la 
visita que faran Zapatero, Chirac i Schroeder 
a Barcelona en un acte a favor de la Cons¬ 
titució el divendres 11 de febrer, una gran 
manifestació el dissabte 12 de febrer a la 
tarda a Barcelona i un concert el 29 de gener 
a les Cotxerres de Sants de Barcelona. 

Campanya contra la Constitució Europea 

Lluita per la dignitat 
animal a Barcelona 

Barcelona.- La nit del divendres, 10 de 
desembre van ser sabotajades tres carnice- 
rias, una peixateria i una ocelleria on es van 
bloquejar les tanques que van impedir la 
seva obertura al dia següent i es van fer pin¬ 
tades condemnant l'explotació animal com 
la de: "Cap espai pels amos de les gàbies, 
cap respecte cap a les seves propietats.” 
Una setmana després, el 17 de desembre 
van entrar un grup de gent a la Universitat 
Autònoma de Barcelona i van alliberar dos 
gossos engabiats. Cal recordar que la 
Universitat Autònoma, tot i omplir-se la 
boca amb paraules entorn al respecte i la 
pau, tanquen i torturen cadells en nom d'un 
progrés deforme. En un lloc apartat de la 
facultat de veterinària, apartat de possibles 
mirades indiscretes, els gossos es troben 
tancats en condicions indesitjables per cap 
ésser viu (espai molt reduït, higiene gairebé 
inexistent, terra de ciment, cap mena de 
contacte visual amb l'exterior, etc.) i a l'es¬ 
pera de que alguna persona, si es que se li 
pot anomenar així, els tregui del seu tanca¬ 
ment per realitzar el següent experiment, 
utilitzant-los com un material més de labo¬ 
ratori. Al dia següent dues peleteries de 
Barcelona van ser també bloquejades. 

Per una altra banda, es van introduir cartes 
a les vivendes del barri on viu M artin M artí 
explicant a què es dedica aquest person¬ 
atge i l'empresa de la seva propietat Sankyo, 
colaboradora del laboratori d'experi¬ 
mentació animal Huntingdon Life Sciences. 

Invasió d’Irac: 

la massacre continua 


18.215 

CIVILS IRAQUIANS ASSASSINATS DES DEL 20 DE MARÇ 


Butlletí setmanal 

Gontra-Infos 


tel: 93.442.62.53 

CORREU electrònic: 

«zitzania@sindominio.net» 


DIVENDRES 14 DE GENER A LES 21l·l A L'ESPAI OBERT 

Sopar-espectade 

per l'autogestió del Gontra-lnfos 


Fins el 7 degenera les 22:Dh a sala 3 dels Cines Verdi i Gratis 

Passi documental "Huellas Robadas” 


B DE GENER DE 2005 ENTRE SAF I ClÈNCIESDELA COMUNICACIÓ 

Jornades antirepresives a la Uab 

A partir de les 12h: Taller, Dinar, Xerrada, Concert i Paradetes 


Dissabte 8 de gener a les 19h al Passeig de Gràcia \ davant RN E 

Concentracions per Ràdio Bronka 

Dimecres 12 degenera les 9:30h del matí a la Via Laietana 14 


9.373 

MILITARS DE LA COALICIÓ INVASORA FERITS 


1526 

SOLDATS DE LA COALICIÓ INVASORA MORTS 
(11 durant l’última setmana) 


Okupació i centres socials 


Catàstrofe al Golf de Bengala 


Can Barba amenaçat 


Els marines evacuaren les seves bases 
minuts després de detectar el Tsunami 

El mateix avís retransmès per ràdio i televisió hauria evitat milers de morts 


Sabadell - L'assemblea del Centre Social Can 
Barba va rebre una notificació de l'ajunta¬ 
ment de Sabadell el passat 28 de desembre 
en que es donava un període de 15 dies a 
partir d'aquesta data per marxar del local. 
L'ajuntament també explicava que estaven 
prenent totes les mesures necessàries per 
presentar al jutjat una petició de desallotja¬ 
ment administratiu. Sembla ser que aquest 
desnonament es podria donar en breu, pel 
que ja s'ha convocat a tothom a concentrar- 
se a la plaça Vallès en aquest cas, i al mateix 
dia a les 19h ala mateixa plaça novament per 
una manifestació. Contra-lnfos 4/ 1/ 05 
M és okupacions i continuen les amenaces 
Barcelona.- El passat 25 de desembre va ser 
ocupada una casa al cl Joncar 21-23 que s'u¬ 
tilitzarà com a vivenda. El propietari va arrib¬ 
ar el mateix dia i va amenaçar i insultar als 
ocupants amb un pal de golf entre les mans. 
Al dia següent va tornar el propietari amb 10 
persones més que van començar a colpejar la 
porta amb malls, i al dia següent va tornar 
però sembla que la policia va animar-lo a 
abandonar l'intent d'imposar la justícia per 
les seves mans i deixar-ho tot en mans de les 
"autoritats”. Desprès d'això el propietari va 
canviar radicalment d'actitud i va demanar 
als joves: "iQué es lo que queréis? Dinero? 
Bla,bla,bla?” al que se'l va respondre que 
volien la casa per viure i que "adéu siau”. Tot 
i que l'amo de l'espai no va poder entrar a la 
casa, si que ho va fer a duescasesque hi havia 
al front, també en clar estat d'abandonament 
i de la seva propietat, i va destrossar els 
sostres i parets per evitar així que ningú les 
ocupés. Es va ocupar també un edifici de 
quatre plantes el 29 de desembre al 
cl Monturiol B, al barri del Clot. 

La "Casa Nostra”, situada al cl Sicília, ha rebut 
l'ordre de desallotjament tancada pel proper 
15 de febrer a les 9:30, és per això que s'està 


Golf de Bengala.- Des de la base hawaïana de 
control d'huracansi seismes es va detectar al 
cap de pocs segons l'enorme terratrèmol de 
8,9 grausa l'escala de Richterque s'havia pro¬ 
duït a 10.000 metres de profunditat del fons 
marí del golf de Bengala, a un centenar de 
quilòmetres de les costes nordoccidentals 
de la illa indonèsica de Sumatra el passat 26 
de desembre. Van trigar pocs segons a comu¬ 
nicar-ho a les bases de l'exèrcit nordamericà 
de tot el golf de Bengala, i especialment a la 
de Diego Garcia, amb prop de 5000 militars i 
3000 civils que treballen pels marines. Amb 
la monitorització a través de satèl·lit de les 
enormes onades que s'havien generat i els 
càlculs de magnitud i velocitat d'aquestes 
varen poder saber en quin moment 
impactaria l'aigua sobre la costa. No ho van 
dubtar ni un moment, amb un monstruós 
tsunami d'entre 10 i 20 metres d'alçada que 
s'apropava a una velocitat de 300 quilòme¬ 
tres per hora van ordenar l'evacuació de per¬ 
sones i la salvaguarda d'infraestructures, 
vaixells, etc.... Van tenir una hora de marge 
per esperar l'arribada de la devastació i el 
resultat va ser la nula existència de morts o 
ferits entre els residents de Diego Garcia. 
L'onada va trigar uns 30 minuts a arribar a la 


preparant la resistència per evitar el desallot¬ 
jament. Per una altra banda "La Camorra”, al 
cl Nàpols, va rebre l'ordre de desallotjament 
preventiu a causa de l'aparent estat ruïnós de 
la casa que va ser desmentit per un informe 
d'Arquitectes sense Fronteres, presentat al 
jutjat junt amb un recurs, que van provar 
clarament que la casa es trobava en bon estat 
i que no representava cap mena de perill pels 


punta occidental de la illa de Sumatra i més 
de 2 hores per arribar a la costa d'Sri-Lanka, 
la India, Bangladesh o Tailàndia. A les costes 
de Somàlia, Kènia i Tanzània va trigar més de 
4 hores. A tots aquests països es varen pro¬ 
duir desenes, centenars o milers de morts. 
Entre la població civil ja s'ha començat a fer 
preguntes de "qui no va avisar?”, i és que sem¬ 
bla evident que a la cadena informativa 
d'aquella emergència algú va decidir no 
donar el pas d'alertar a tothom a través dels 
mass media. Hi ha qui assenyala als mateixos 
responsables polítics i econòmics que pocs 
dies després del tsunami i mentre les 
excavadores encara treien cadàvers d'entre 
la sorra, es feien la foto amb els turistes 
europeus que tornaven a ocupar les platges 
per tal d'evitar la disminució de les reserves 
hoteleres per l'efecte pànic entre la pobla¬ 
ció. Possiblement mai ho sabrem. Com possi¬ 
blement mai sabrem el perquè La Vanguardia 
va ser capaç de publicar unes enormes foto¬ 
grafies falses a la seva portada dient que eren 
de l'arribada del tsunami a Tailàndia quan 
realment eren d'un tifó a la Xina ara fa un 
any. El negoci és el negoci i passa per sobre 
de les persones i de la informació veraç. 

ocupants d'aquesta, com afirmava el propi¬ 
etari en un intent d'accelerar el procés de 
desnonament i enderroc. 

Cal destacar que aquest mateix col·lectiu 
d'arquitectes afirmava que els danys a les 
tuberies d'aigua que més mal podien haver 
fet a l'estructura havien estat provocats, sem¬ 
bla ser, pels mateixos propietaris. 

^L'oratge de la setmana vinent 


Dimecres 5 

Dijous 6 

Divendres 7 

Dissabte 8 

Diumenge 9 

Dilluns 10 

Dimarts H 

' V. 



> V. 



' V. 


c23 



J> ï V 




Segueix l’estabilitat total i l’ambient assoleïat. Durant la propera setmana i possiblement fins el 20 de gener continuarà 
l’anticicló i les boires a les plans de l’interior. Les temperatures nocturnes estaran al voltant dels 8 graus i les màximes 
properes als 15. Els canvis més perceptibles podran ser alguns núvols alts dijous a la tarda sense cap conseqüència. 























































